Vaŝingtonia Ŝtata Universitato

La Vaŝingtonia Ŝtata Universitato aŭ Ŝtata Universitato de Vaŝingtonio - angle Washington State University, mallonge WSU - estas tielnomata publika terkoncesa esplora universitato (angle public land-grant research university) en la subŝtato Vaŝingtonio de Usono. Ĝi havas sian ĉefkampuson en Pullman, Vaŝingtonio, kaj tie la ĉefa administra konstruaĵo estas ekde 1972 nomata Thompson Hall. Laŭ la stato de aŭtuno 2021 la universitato havis 24 278 antaŭdiplomaj studentojn kaj totalan studentaron de 28 581; en aŭtuno 2020 estis eĉ 31 159 sumaj studentoj. Kun tiuj nombroj ĝi estas la due plej granda institucio por alta eduko en Vaŝingtonio malantaŭ la Vaŝingtona Universitato. Ĝi estas klasifikita inter la klaso "R1": "doktoraj universitatoj de tre alta esplora agado". Ekzemplaj eksaj studentoj Inter la eksa studentoj de la Vaŝingtonia Ŝtata Universitato kun propra artikolo en la esperantlingva vikipedio estas ekzemple Paul Allen (n. en 1953), kunfondinto de la entrepreno Microsoft Eleazar de Carvalho (1912-1996), brazila dirigento kaj komponisto Paul Johnsgard (1931-2021), ornitologo Gary Larson (n. en 19590), usona bildliteraturisto, kreinto de la serio The Far Side Timothy Leary (1920-1996), psikologo, kiu intense studis pri psikedelaj drogoj, kiel LSD Mike Lowry (1939-2017), demokrata politikisto, inter 1993 kaj 1997 la estro de Vaŝingtonio Edward R. Murrow (1908-1965), usona pioniro de radi- kaj televidĵurnalismo Eksteraj ligiloj Oficiala retejo (angle)